
เริ่มประชุมเวลา  09.00 น.
ประธานสภาเทศบาล	เมื่อสมาชิกสภาเทศบาลตำบลห้วยนาง มาครบองค์ประชุมแล้ว 
(นายอรุณ  ธรรมเมธากุล)		ผมขอเปิดการประชุมสภาเทศบาลตำบลห้วยนาง สมัยสามัญ 
		สมัยแรก ประจำปี พ.ศ. 2556 ครับ
ระเบียบวาระที่ 1		เรื่องประธานแจ้งที่ประชุมทราบ
ประธานสภาเทศบาล	1.1 ก่อนอื่นต้องขอแสดงความยินดีกับสมาชิกสภาเทศบาลตำบล
(นายอรุณ  ธรรมเมธากุล)		ห้วยนางทุกท่านที่ได้รับความไว้วางใจจากชาวบ้าน ให้เข้ามาปฏิบัติหน้าที่ในสภาแห่งนี้ และสำหรับการประชุมสภาฯ ให้ทุกคนยึดระเบียบกระทรวงมหาดไทยว่าด้วยการบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ซึ่งก็ได้แจกจ่ายให้กับสมาชิกสภาเทศบาลตำบลห้วยนางทุกท่านแล้ว
1.2 นายชัยยศ  สุวรรณอัมพร สมาชิกสภาเทศบาลตำบลห้วยนาง เขต 1 ลาประชุม เนื่องจากหมดนัดตรวจเอ็กซเรย์สมอง ณ โรงพยาบาลกรุงเทพหาดใหญ่ อำเภอหาดใหญ่ จังหวัดสงขลา
ที่ประชุม		รับทราบ
ระเบียบวาระที่ 2	เรื่องรับรองรายงานการประชุมสภาเทศบาลตำบลห้วยนาง
 	ครั้งแรก ประจำปี พ.ศ. 2556 เมื่อวันที่ 20 ธันวาคม 2556
ประธานสภาเทศบาล	ขอเชิญสมาชิกสภาเทศบาลได้พิจารณารายงานการประชุมว่าจะต้อง(นายอรุณ  ธรรมเมธากุล)	มีการแก้ไขอย่างไร หรือไม่
ประธานสภาเทศบาล	เมื่อไม่มีสมาชิกสภาเทศบาลฯ ท่านใดขอแก้ไขเปลี่ยนแปลงเป็นอย่าง(นายอรุณ  ธรรมเมธากุล)	อื่น ขอมติที่ประชุมว่าจะรับรองรายงานการประชุมสภาเทศบาล
	ตำบลห้วยนาง ครั้งแรก ประจำปี พ.ศ. 2556 เมื่อวันที่ 
	20 ธันวาคม 2556 หรือไม่
ที่ประชุม	มีมติเป็นเอกฉันท์ รับรองรายงานการประชุมสภาเทศบาลตำบลห้วยนาง 
	ครั้งแรก ประจำปี พ.ศ. 2556 เมื่อวันที่ 20 ธันวาคม 2556
ระเบียบวาระที่ 3	ญัตติเรื่อง แถลงนโยบายของนายกเทศมนตรีตำบลห้วยนาง
ประธานสภาเทศบาล	ขอเชิญ นายกเทศมนตรีแถลงนโยบาย
(นายอรุณ  ธรรมเมธากุล)
นายกเทศมนตรีฯ	เรียนท่านประธานสภาเทศบาลตำบลห้วยนาง ท่านสมาชิกสภา
(นายชรินทร์  ชูแก้ว)	เทศบาลตำบลห้วยนาง กระผม นายชรินทร์  ชูแก้ว นายกเทศมนตรีตำบลห้วยนาง  ขออนุญาตเรียนท่านประธานสภาเทศบาลตำบลห้วยนาง สมาชิกสภาเทศบาลตำบลห้วยนาง ที่เคารพ
	จากการเลือกตั้งนายกเทศมนตรี และสมาชิกสภาเทศบาลตำบลห้วยนาง เมื่อวันอาทิตย์ ที่ 1 ธันวาคม 2556 ทีผ่านมา ประชาชนได้มอบความไว้วางใจเลือก นายชรินทร์  ชูแก้ว เป็นนายกเทศมนตรีตำบลห้วยนาง ซึ่งคณะกรรมการการเลือกตั้ง ได้ประกาศรับรองผลการเลือกตั้ง เมื่อวันที่ 12 ธันวาคม 2556 นั้น

	กระผมได้กำหนดนโยบายในการบริหารงาน เทศบาลตำบลห้วยนาง โดยยึดมั่นการปกครองตามระบอบประชาธิปไตย โดยยึดประโยชน์สุขของประชาชนเป็นหลักสำคัญ ภายใต้ความจงรักภักดีต่อชาติ ศาสนา และพระมหากษัตริย์ ขอนำเรียนต่อประธานสภา และสมาชิกสภาเทศบาล อันทรงเกียรติทุกท่านได้ทราบถึงเจตนารมณ์ และนโยบายที่มุ่งเน้นการพัฒนาท้องถิ่นของเราให้มีความเจริญในทุก ๆ ด้าน อย่างสมดุลด้วยความซื่อสัตย์ สุจริต เพื่อสนองตอบต่อความต้องการของพี่น้องประชาชนให้มีความเป็นอยู่ที่ดี และมีสุข 
	ตามประกาศอำเภอห้วยยอด เรื่อง เรียกประชุมสภาเทศบาลตำบลห้วยนาง ครั้งแรก เมื่อวันที่ 20 ธันวาคม 2556 โดยผู้ว่าราชการจังหวัดตรัง ได้มอบหมายให้ นายวิโรจน์  อินสว่าง รักษาราชการแทนนายอำเภอห้วยยอด มาปฏิบัติราชการแทนในการเปิดประชุมสภาเทศบาลตำบลห้วยนาง ครั้งแรก ไปแล้วนั้น เพื่อให้สมาชิกสภาเทศบาลได้กล่าวคำปฏิญาณตน การเลือกประธานสภา รองประธานสภา และเลขานุการสภาเทศบาลตำบลห้วยนาง รวมทั้งระเบียบวาระอื่น ๆ ในการนี้ ประธานสภาเทศบาลตำบลห้วยนาง ได้เรียกประชุมสภาเทศบาล สมัยสามัญ ประจำปี พ.ศ. 2556 ขึ้นในวันที่ 23 ธันวาคม 2556 ณ ห้องประชุมสภาเทศบาลตำบลห้วยนาง เพื่อให้นายกเทศมนตรีได้แถลงนโยบายก่อนเข้ารับหน้าที่ ทั้งนี้ เพื่อให้เป็นไปตามมาตรา 48 ทศ แห่งพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 13) พ.ศ. 2552 กล่าวคือ ก่อนนายกเทศมนตรีเข้ารับหน้าที่ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้งนายกเทศมนตรี และในการประชุมเพื่อแถลงนโยบายของนายกเทศมนตรีให้กระทำโดยเปิดเผย โดย นายกเทศมนตรีต้องจัดทำนโยบายเป็นลายลักษณ์อักษรแจกให้สมาชิกสภาเทศบาลตำบลห้วยนางทุกคนที่มาประชุมด้วย ซึ่งกระผมก็ได้จัดเตรียมเอกสารดังกล่าวมอบให้กับเลขานุการสภาเพื่อแนบเป็นเอกสารประกอบการประชุมในครั้งนี้ไว้ด้วยแล้ว
	บัดนี้ กระผมได้กำหนดนโยบายบริหารเทศบาลตำบลห้วยนาง โดยยึดมั่นต่อการปกครองในระบอบประชาธิปไตย อันมีพระมหากษัตริย์เป็นประมุข เพื่อประโยชน์ต่อการพัฒนาเทศบาลตำบลห้วยนาง เพื่อให้เกิดประโยชน์ต่อประชาชนในท้องถิ่นที่พึงจะได้รับ โดยยึดหลักตามแนวพระราชดำรัส พระบาทสมเด็จพระเจ้าอยู่หัว จึงขอนำเรียนเพื่อทราบดังเจตนารมณ์นี้ และกำหนดนโยบายการบริหารงานของเทศบาลตำบลห้วยนาง ไว้ดังนี้





-3-

1. ด้านการพัฒนาโครงสร้างพื้นฐาน
1.1 ก่อสร้างและปรับปรุงระบบประปาหลัก ระบบประปาย่อย โดยมุ่งเน้นให้มีน้ำประปาสะอาด เพียงพอต่อความต้องการของประชาชน ทุกครัวเรือน ตลอด 24 ชั่วโมง ปรับปรุงระบบประปาเดิมให้ได้มาตรฐาน
1.2 ก่อสร้างและปรับปรุง การบำรุงรักษา ซ่อมแซมถนน สะพาน ระบบระบายน้ำ ก่อสร้างถนนลาดยาง และถนนคอนกรีตที่ได้มาตรฐาน ให้การสัญจรสะดวกปลอดภัย การปรับปรุงภูมิทัศน์สองข้างทางถนน เช่น การปลูกต้นไม้ เพื่อให้ประชาชนได้ใช้ประโยชน์ร่วมกันอย่างทั่วถึง
1.3 ปรับปรุงระบบไฟฟ้าส่องสว่าง การขยายเขตไฟฟ้าสาธารณะในถนนสายหลัก และเขตชุมชน เพื่อความปลอดภัยในชีวิตและทรัพย์สิน
2. ด้านการศึกษา วัฒนธรรมและประเพณี
2.1 ส่งเสริม สนับสนุนเงินทุนการศึกษา ให้แก่นักเรียน เยาวชน โดยร่วมกับหน่วยงานและส่วนราชการอื่น ๆ สนับสนุนวัสดุอุปกรณ์ สื่อ เพื่อจัดการเรียนการสอนให้มีคุณภาพ เพียงพอต่อความต้องการของนักเรียน
2.2 พัฒนาศูนย์พัฒนาเด็กเล็ก ให้ได้มาตรฐานในทุกด้าน โดยเฉพาะครูผู้ดูแลเด็กและเด็กปฐมวัย มีขีดความสามารถทั้งด้านปริมาณและคุณภาพ
2.3 ส่งเสริมและสนับสนุนวัฒนธรรมประเพณีท้องถิ่นต่าง ๆ 
อนุรักษ์และสืบสานขนบธรรมเนียมประเพณี เช่น ประเพณีรดน้ำดำหัวผู้สูงอายุ ประเพณีลอยกระทง ประเพณีชักพระ ให้มีความยั่งยืนสืบไป
2.4 จัดตั้งศูนย์การเรียนรู้ภูมิปัญญาท้องถิ่นและระบบ
เทคโนโลยีสารสนเทศ เพื่อเป็นแหล่งศึกษาหาความรู้แก่
สาธารณชน แสดงถึงภูมิปัญญาท้องถิ่น
3. ด้านเศรษฐกิจ
3.1 ส่งเสริมอาชีพ เพิ่มรายได้ของครัวเรือน โดยยึดหลักเศรษฐกิจพอเพียง
3.2 ส่งเสริมสนับสนุน การจัดทำเกษตรกรรมตามแนวทฤษฎีใหม่ของพระบาทสมเด็จพระเจ้าอยู่หัวฯ และเกษตรอินทรีย์ เพื่อเพิ่มประสิทธิภาพและผลผลิตทางการเกษตร ลดการใช้ปุ๋ยเคมีในการผลิต
3.3 สนับสนุนงบประมาณให้แก่คณะกรรมการหมู่บ้านในเขตเทศบาล เพื่อดำเนินการโครงการตามอำนาจหน้าที่ของเทศบาล และสร้างความเข้มแข็งแก่ชุมชน
3.4 ส่งเสริมสนับสนุนกลุ่มออมทรัพย์เพื่อการผลิต ธนาคารหมู่บ้าน เงินทุนหมุนเวียนของหมู่บ้าน

4. ด้านสาธารณสุขและสิ่งแวดล้อม
4.1 ส่งเสริมรักษาความเป็นระเบียบเรียบร้อยของชุมชน รักษาความสะอาด และการกำจัดขยะมูลฝอยอย่างถูกวิธี เช่น การคัดแยกขยะเพื่อการนำกลับมาใช้ใหม่ การฝังกลบ การใช้พลังงาน
4.2 การดูแลส่งเสริมสุขภาพ พลาอนามัยของประชาชน ให้สมบูรณ์แข็งแรง ทุกกลุ่มอายุอย่างทั่วถึงและเท่าเทียม โดยเน้นการป้องกันมากกว่าการรักษา การจัดสวัสดิการด้านสาธารณสุข เช่น จัดให้มีรถรับ-ส่ง ผู้ป่วยกรณีฉุกเฉินไปโรงพยาบาล สถานพยาบาล
4.3 การป้องกันและรักษาโรค โรคติดต่อ โดยเน้นการป้องกันการเกิดโรค และอบรมให้ความรู้สำหรับประชาชนกลุ่มเสี่ยงการเกิดโรค
4.4 ส่งเสริม อนุรักษ์ทรัพยากรธรรมชาติและสิ่งแวดล้อม ที่ดีอยู่แล้วให้คงอยู่ และพัฒนาให้ดีขึ้น เช่น การปลูกป่าต้นน้ำ
4.5 จัดสร้างสวนสาธารณะเพื่อการพักผ่อน การรักษาสุขภาพและการออกกำลังกาย
4.6 ปรับปรุงคุณภาพตลาดในเขตเทศบาล รวมทั้งคุณภาพสินค้าในตลาด เพื่อให้ประชาชนได้บริโภคอาหารที่สะอาด ปลอดภัย
4.7 พัฒนาแม่น้ำตรัง เพื่อส่งเสริมการท่องเที่ยวเชิงนิเวศ
4.8 ส่งเสริมสนับสนุนการดำเนินการของอาสาสมัครสาธารณสุขประจำหมู่บ้าน (อสม.)
5. ด้านการกีฬาและนันทนาการ
5.1 ส่งเสริมและพัฒนาการกีฬาและนันทนาการแก่เด็ก เยาวชน และประชาชนทั่วไป เพื่อให้ประชาชนทุกระดับ มีโอกาสได้เล่นกีฬาและออกกำลังกาย เพื่อเสริมสร้างสุขภาพและสมรรถภาพที่ดี มุ่งเน้นการปลูกฝังความมีน้ำใจเป็นนักกีฬา เกิดความรักความสามัคคีในชุมชน
5.2 ปรับปรุงสนามกีฬาประจำหมู่บ้านให้ได้มาตรฐาน มีอุปกรณ์ในการเล่นกีฬา และออกกำลังกายอย่างเหมาะสมและเพียงพอ
5.3 ปรับปรุงภูมิทัศน์และพัฒนาอ่างเก็บน้ำห้วยนาง ให้เป็นสวนสาธารณะประจำตำบล ให้ประชาชนได้ออกกำลังกาย เล่นกีฬา และการพักผ่อน
6. ด้านสังคม และสวัสดิการสังคมสงเคราะห์
6.1 ส่งเสริมดูแล สวัสดิการให้กับประชาชนทุกเพศทุกวัย ทุกกลุ่มอายุ เพื่อให้ประชาชนมีความเข้มแข็ง มีคุณภาพชีวิตที่ดี และสนับสนุนงบประมาณในการจัดสวัสดิการผู้สูงอายุ ส่งเสริมให้ผู้พิการมีอาชีพ

6.2 ผู้สูงอายุ ผู้พิการและผู้ป่วยเอดส์ จะได้รับเบี้ยยังชีพ ตามหลักเกณฑ์นโยบายของรัฐบาล
6.3 ส่งเสริมปลูกฝัง ความรู้รักสามัคคี จัดระเบียบชุมชน รักษาความสงบเรียบร้อย ความปลอดภัยในชีวิตและทรัพย์สิน ป้องกันและบรรเทาสาธารณภัยทุกรูปแบบ
6.4 จัดตั้งและสนับสนุนสภาเด็กและเยาวชน เพื่อสร้างความเข้มแข็งในกลุ่มเด็ก และเยาวชน
6.5 จัดให้มีการอบรม สัมมนา เพื่อเพิ่มพูนความรู้ด้านต่าง ๆ สำหรับกลุ่มอาชีพ กลุ่มสตรี และผู้นำชุมชน
6.6 ส่งเสริมกิจการ อาสาสมัครป้องกันภัยฝ่ายพลเรือน (อปพร.)
7. ด้านการเมือง การบริหาร
7.1 บริหารงานด้วยความซื่อสัตย์สุจริต โปร่งใส สามารถตรวจสอบได้ โดยยึดหลักการบริหารงานตามหลักธรรมาภิบาล เพื่อให้เกิดประโยชน์สูงสุดกับประชาชนในเขตเทศบาลตำบลห้วยนาง
7.2 เสริมสร้างพัฒนาศักยภาพการให้บริการของเทศบาลตำบลห้วยนาง การก่อสร้างสำนักงานเทศบาล เพื่อการให้บริการแก่ประชาชนในด้านต่าง ๆ ให้ได้รับความสะดวก รวดเร็ว และมีประสิทธิภาพ
7.3 ส่งเสริมและสนับสนุนให้ประชาชนทุกภาคส่วน มีส่วนร่วมในการพัฒนาท้องถิ่น การจัดทำแผนพัฒนา การจัดซื้อ/จัดจ้าง เพื่อเพิ่มประสิทธิภาพในการบริหารจัดการภาครัฐอย่างมีประสิทธิภาพ
7.4 พัฒนาศักยภาพของบุคลากรทุกระดับ ทั้งผู้บริหาร สมาชิกสภาเทศบาล ข้าราชการ และพนักงานจ้าง สนับสนุนการศึกษาต่อ ให้การศึกษาอบรมหลักสูตรต่าง ๆ เพื่อรองรับการบริการในแต่ละด้านเพื่อให้เกิดประโยชน์สูงสุดต่อประชาชน
7.5 ส่งเสริมสนับสนุนกระบวนการมีส่วนร่วมทางการเมืองและการบริหารภายใต้ระบอบประชาธิปไตย ในระบบสภาท้องถิ่น สมาชิกสภาท้องถิ่น ควบคู่ไปกับการพัฒนาระบอบประชาธิปไตยภาคประชาสังคม
7.6 พัฒนาระบบหอกระจายข่าว แบบไร้สายให้ทั่วถึงทุกหมู่บ้าน ทุกกลุ่มบ้าน
	ท่านประธานสภาเทศบาลตำบลห้วยนาง ที่เคารพ
	นโยบายที่กระผมได้แถลงต่อสภาเทศบาลตำบลห้วยนางไปแล้วนั้น 
	ได้ตั้งอยู่บนพื้นฐานเพื่อประโยชน์สุขของประชาชนเทศบาลตำบลห้วยนาง โดยวิธีการบริหารกิจการบ้านเมืองและสังคมที่ดี และคำนึงถึงการมีส่วนร่วมของประชาชน ในการจัดทำแผนพัฒนาเทศบาลตำบลห้วยนาง การจัดทำงบประมาณ การจัดซื้อ จัดจ้าง 

การตรวจสอบ การประเมินผลการปฏิบัติงาน และการเปิดเผยข้อมูลข่าวสารตามที่กฎหมายกำหนดทุกประการ
ท่านประธานสภาเทศบาลตำบลห้วยนางและสมาชิกสภาเทศบาลตำบลห้วยนาง
		ลำพังกระผมหรือคณะผู้บริหารเพียงฝ่ายเดียว คงไม่สามารถบันดาลให้นโยบายที่ได้แถลงไว้ต่อสภาอันทรงเกียรติในวันนี้ประสบความสำเร็จลุล่วงไปได้อย่างแน่นอน หากไม่ได้รับความร่วมมือจากฝ่ายนิติบัญญัติ คือ สมาชิกสภาเทศบาลตำบลห้วยนาง ทุกท่านที่มาประชุมพร้อมกัน ณ ที่นี้ ซึ่งหลายท่านได้รับฉันทานุมัติจาก พี่น้องประชาชนแต่ละเขตเลือกตั้งให้เข้ามาเป็นตัวแทนเพื่อออกกฎหมาย และผลักดันงบประมาณ เพื่อใช้ในการพัฒนาท้องถิ่นของเรา กระผมเชื่อว่าการที่พี่น้องประชาชนเลือกท่านทั้งหลาย และเลือกกระผมเข้าทำหน้าที่ในฐานะตัวแทนในครั้งนี้ จะเป็นเครื่องยืนยันได้เป็นอย่างยิ่งว่า เรามีนโยบายและเป้าหมายในการทำงานที่ตรงกัน
		ในโอกาสนี้ กระผมต้องขอขอบคุณท่านประธานสภาเทศบาลตำบลห้วยนาง และสมาชิกสภาเทศบาทตำบลห้วยนางทุกท่าน ที่ได้กรุณาให้โอกาสกระผมได้แถลงนโยบายก่อนที่จะเข้าปฏิบัติหน้าที่อย่างเป็นทางการ หวังเป็นอย่างยิ่งว่าการปฏิบัติหน้าที่ในฐานะหัวหน้าฝ่ายบริหารจะได้รับการสนับสนุนและร่วมมือร่วมใจจากทุกท่านเป็นอย่างดี ในการที่จะแปลงนโยบายไปสู่การปฏิบัติให้เกิดสัมฤทธิ์ผลสูงสุด นั่นคือประโยชน์สุขของพี่น้องประชาชนชาวตำบลห้วยนาง อำเภอห้วยยอด จังหวัดตรัง ทุกคน ขอบคุณครับ

           ชรินทร์  ชูแก้ว
        (นายชรินทร์  ชูแก้ว)
   นายกเทศมนตรีตำบลห้วยนาง
ประธานสภาเทศบาล	มีสมาชิกสภาเทศบาลฯ ท่านใดอยากซักถามหรืออภิปรายเพิ่มเติม
(นายอรุณ  ธรรมเมธากุล)	เกี่ยวกับนโยบายที่ท่านนายกเทศมนตรีฯ แถลงหรือไม่
สมาชิกสภาเทศบาล เขต 1	เรียนท่านประธานสภาฯ ที่เคารพ และท่านนายกเทศมนตรี ท่าน
นายสมยศ  ทองเกื้อ	สมาชิกสภาเทศบาลทุกท่าน กระผมขอแสดงความยินดีกับท่านนายก 
	ชรินทร์  ชูแก้ว และสมาชิกสภาเทศบาลที่ได้รับการคัดเลือกให้มาปฏิบัติหน้าที่และดำรงตำแหน่งเป็นสมาชิกสภา ฯ และได้มาแถลงนโยบายวันนี้ ผมเห็นด้วยกับนโยบายด้านต่าง ๆ ตามที่นายกเทศมนตรีได้แถลงต่อสภาฯ และเชื่อว่าท่านนายกสามารถทำนโยบายให้เป็นจริงได้ เพื่อให้เกิดประโยชน์ต่อประชาชนและท้องถิ่นในตำบลห้วยนาง 

ประธานสภาเทศบาล	มีสมาชิกสภาเทศบาลฯ ท่านใดอยากซักถามหรืออภิปรายเพิ่มเติม
(นายอรุณ  ธรรมเมธากุล)	เกี่ยวกับนโยบายที่ท่านนายกเทศมนตรีฯ แถลงอีกหรือไม่
ที่ประชุม	-ไม่มี-
ระเบียบวาระที่ 4	ญัตติเรื่องเพื่อพิจารณา
	4.1 ญัตติเรื่อง คณะกรรมการสามัญประจำสภาเทศบาลตำบลห้วยนาง
			4.1.1 เรื่องการแต่งตั้งคณะกรรมการตรวจรายงานการประชุม
	สภาเทศบาลตำบลห้วยนาง
ประธานสภาเทศบาล	ชี้แจงตามระเบียบกระทรวงมหาดไทยว่าด้วยข้อบังคับการประชุมสภา(นายอรุณ  ธรรมเมธากุล)	ท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 105 
	กล่าวว่า ภายใต้ข้อบังคับข้อ 103 และ 104 สภาท้องถิ่นมีอำนาจเลือกสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่าง ๆ ตามความจำเป็นแก่กิจการในหน้าที่ของสภาท้องถิ่นฯ 
ที่ประชุม	รับทราบ
ประธานสภาเทศบาล	สมาชิกสภาฯท่านใดเห็นควรให้แต่งตั้งคณะกรรมการตรวจรายงานการ(นายอรุณ  ธรรมเมธากุล)	ประชุมสภาเทศบาลตำบลห้วยนาง จำนวน 3 ท่าน โปรดยกมือ
ที่ประชุม	มีมติเห็นชอบด้วยเสียงเป็นเอกฉันท์
ประธานสภาเทศบาล	เชิญสมาชิกสภาเทศบาลฯ เสนอรายชื่อบุคคลเป็นคณะกรรมการตรวจ
(นายอรุณ  ธรรมเมธากุล)	รายงานการประชุมสภาเทศบาลตำบลห้วยนาง
สมาชิกสภาเทศบาล เขต 2	เรียนท่านประธานสภาฯ กระผม นายสมศักดิ์  บัวเพชร สมาชิกสภา
(นายสมศักดิ์  บัวเพชร)	เทศบาล เขต 2 ขอเสนอ นายสิน  อาสนะ เป็นคณะกรรมการตรวจรายงานการประชุมสภาเทศบาลตำบลห้วยนาง ครับ
ประธานสภาเทศบาล	ขอผู้รับรอง จำนวน 2 ท่านครับ
(นายอรุณ  ธรรมเมธากุล)	ผู้รับรอง
1. นายสมยศ  ทองเกื้อ	สมาชิกสภาเทศบาล เขต 1
2. นายธวัชชัย  รัตนแก้ว	สมาชิกสภาเทศบาล เขต 2
สมาชิกสภาเทศบาล เขต 1	เรียนท่านประธานสภาฯ กระผม นายสาคร  เครือเอียด สมาชิกสภา
(นายสาคร  เครือเอียด)	เทศบาล เขต 1 ขอเสนอ นายวิโรจน์  สายทองแท้ เป็นคณะกรรมการตรวจรายงานการประชุมสภาเทศบาลตำบลห้วยนาง ครับ
ประธานสภาเทศบาล	ขอผู้รับรอง จำนวน 2 ท่านครับ
(นายอรุณ  ธรรมเมธากุล)	ผู้รับรอง
1. นายธวัชชัย  รัตนแก้ว	สมาชิกสภาเทศบาล เขต 2
2. นายยุทธชัย  เมืองราช	สมาชิกสภาเทศบาล เขต 2
สมาชิกสภาเทศบาล เขต 1	เรียนท่านประธานสภาฯ กระผม นายวิโรจน์  สายทองแท้ สมาชิกสภา
(นายวิโรจน์  สายทองแท้)	เทศบาล เขต 1 ขอเสนอ นายสมศักดิ์  บัวเพชร เป็นคณะกรรมการตรวจรายงานการประชุมสภาเทศบาลตำบลห้วยนาง ครับ

ประธานสภาเทศบาล	ขอผู้รับรอง จำนวน 2 ท่านครับ
(นายอรุณ  ธรรมเมธากุล)	ผู้รับรอง
1. นายสมยศ  ทองเกื้อ	สมาชิกสภาเทศบาล เขต 1
2. นายธรรมฤทธิ์  ด้วงดำ	สมาชิกสภาเทศบาล เขต 2
ประธานสภาเทศบาล	สมาชิกสภาฯ ท่านใดจะเสนอเป็นอย่างอื่นหรือไม่
(นายอรุณ  ธรรมเมธากุล)	-เมื่อไม่มีสมาชิกสภาฯท่านใดเสนอเป็นอย่างอื่น ถือว่าที่ประชุมได้คณะกรรมการตรวจรายงานการประชุมสภาเทศบาลตำบลห้วยนาง จำนวน 3 คน ประกอบด้วย
1. นายสิน  อาสนะ	สมาชิกสภาเทศบาล เขต 2
2. นายวิโรจน์  สายทองแท้ สมาชิกสภาเทศบาล เขต 1
3. นายสมศักดิ์  บัวเพชร	สมาชิกสภาเทศบาล เขต 2
ที่ประชุม	มีมติเห็นชอบให้สมาชิกสภาเทศบาล ทั้ง 3 คน เป็นคณะกรรมการตรวจ
	รายงานการประชุมสภาเทศบาลตำบลห้วยนาง
	4.2 ญัตติเรื่อง คัดเลือกสมาชิกสภาฯ เพื่อแต่งตั้งเป็นคณะกรรมการ
พัฒนาเทศบาลตำบลห้วยนาง
ประธานสภาเทศบาล	ขอเชิญ นายกเทศมนตรีตำบลห้วยนาง
(นายอรุณ  ธรรมเมธากุล)
นายกเทศมนตรีฯ	ตามระเบียบกระทรวงมหาดไทยว่าด้วยการจัดทำแผนพัฒนาขององค์กร
(นายชรินทร์  ชูแก้ว)	ปกครองส่วนท้องถิ่น พ.ศ. 2548 ข้อ 8 (3) และข้อ 10 สรุปความได้
	ดังนี้
		“ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย สมาชิกสภาท้องถิ่นที่สภาท้องถิ่นคัดเลือก จำนวน 3 คน เป็นกรรมการ โดยกรรมการดังกล่าวให้มีวาระอยู่ในตำแหน่งคราวละ 2 ปี และอาจได้รับการคัดเลือกอีกได้”
	“คณะกรรมการพัฒนาท้องถิ่น” มีอำนาจหน้าที่ ดังนี้
(1) กำหนดแนวทางการพัฒนาท้องถิ่น
(2) ร่วมจัดทำร่างแผนพัฒนา เสนอแนะแนวทางการพัฒนาและการแก้ไขปัญหาเกี่ยวกับการจัดทำร่างแผนพัฒนา
(3) พิจารณาร่างแผนพัฒนาและร่างแผนดำเนินงาน
(4) ให้ความเห็นชอบข้อกำหนดขอบข่ายและรายละเอียดของงานตามระเบียบ ข้อ 19 (2)
(5) พิจารณาให้ข้อคิดเห็นเกี่ยวกับการติดตามและประเมินผลแผนพัฒนา
(6) แต่งตั้งที่ปรึกษาคณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร
สำหรับองค์คณะชุดนี้ นอกเหนือจากที่จะมีสมาชิกสภา 3 ท่านแล้ว ตามองค์ประกอบแล้วจะมีนายกเทศมนตรีฯ เป็นประธาน มีรองนายกเทศมนตรีฯ ทุกท่านเป็นกรรมการ นอกจากนั้นก็จะมี สมาชิกสภาท้องถิ่น 3 ท่าน และมีผู้ทรงคุณวุฒิที่ผู้บริหารท้องถิ่นคัดเลือก 3 คน มีผู้แทนภาคราชการ และหรือรัฐวิสาหกิจที่ผู้บริหารท้องถิ่นคัดเลือก 3 คน เป็น

กรรมการ และมีผู้แทนประชาคมท้องถิ่น ที่ประชาคมท้องถิ่นคัดเลือก    
จำนวนไม่น้อยกว่า 3 คน แต่ไม่เกิน 6 คน เป็นกรรมการ และมีปลัดเทศบาลเป็นกรรมการและเลขานุการ นอกเหนือจากนั้นก็จะมีหัวหน้าส่วนการบริหารที่ทำหน้าที่จัดทำแผน ทำหน้าที่เป็นผู้ช่วยเลขานุการ ในวาระที่พิจารณา เพื่อจะให้สภาได้พิจารณาคัดเลือกสมาชิกสภาฯ จำนวน 3 ท่าน เพื่อให้เป็นคณะกรรมการพัฒนาเทศบาล
			ดังนั้น เพื่อให้การดำเนินการเป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 จึงมีความจำเป็นต้องเสนอให้ที่ประชุมสภาเทศบาลตำบลห้วยนาง พิจารณาคัดเลือกสมาชิกสภาท้องถิ่น จำนวน 3 คน เพื่อทำหน้าที่เป็น “คณะกรรมการพัฒนาเทศบาลตำบลห้วยนาง” ต่อไป จึงได้นำเสนอญัตตินี้มาเพื่อให้สภาได้พิจารณา	
ประธานสภาเทศบาล	เชิญ สมาชิกสภาเทศบาลฯ เสนอรายชื่อบุคคลเป็นคณะกรรมการพัฒนา
(นายอรุณ  ธรรมเมธากุล)	เทศบาลตำบลห้วยนาง จำนวน 3 ท่าน
สมาชิกสภาเทศบาล เขต 1	เรียนท่านประธานสภาฯ กระผม นายวรวุธ  ระเบียบดี สมาชิกสภา
(นายวรวุธ  ระเบียบดี)	เทศบาล เขต 1 ขอเสนอ นายสาคร  เครือเอียด เป็น คณะกรรมการพัฒนาเทศบาลตำบลห้วยนาง
ประธานสภาเทศบาล	ขอผู้รับรอง จำนวน 2 ท่านครับ
(นายอรุณ  ธรรมเมธากุล)	ผู้รับรอง
1. นายสมศักดิ์  บัวเพชร	สมาชิกสภาเทศบาล เขต 2
2. นายยุทธชัย  เมืองราช	สมาชิกสภาเทศบาล เขต 2
สมาชิกสภาเทศบาล เขต 2	เรียนท่านประธานสภาฯ กระผม นายสมศักดิ์  บัวเพชร สมาชิกสภา
(นายสมศักดิ์  บัวเพชร)	เทศบาล ขอเสนอ นายวรวุธ  ระเบียบดี เป็น คณะกรรมการพัฒนาเทศบาลตำบลห้วยนาง
ประธานสภาเทศบาล	ขอผู้รับรอง จำนวน 2 ท่านครับ
(นายอรุณ  ธรรมเมธากุล)	ผู้รับรอง
1. นายวิโรจน์  สายทองแท้	สมาชิกสภาเทศบาล เขต 1
2. นายสมยศ  ทองเกื้อ	สมาชิกสภาเทศบาล เขต 1
สมาชิกสภาเทศบาล เขต 1	เรียนท่านประธานสภาฯ กระผม นายสาคร เครือเอียด สมาชิกสภา
(นายสาคร  เครือเอียด)	เทศบาล เขต 1 ขอเสนอ นายสมศักดิ์  บัวเพชร เป็น คณะกรรมการพัฒนาเทศบาลตำบลห้วยนาง
ประธานสภาเทศบาล	ขอผู้รับรอง จำนวน 2 ท่าน ครับ
(นายอรุณ  ธรรมเมธากุล)	1. นายยุทธชัย  เมืองราช	สมาชิกสภาเทศบาล เขต 2
	2. นายธวัชชัย  รัตนแก้ว	สมาชิกสภาเทศบาล เขต 2

ประธานสภาเทศบาล	สมาชิกสภาฯ ท่านใดจะเสนอเป็นอย่างอื่นหรือไม่
(นายอรุณ  ธรรมเมธากุล)	-เมื่อไม่มีสมาชิกสภาฯท่านใดเสนอเป็นอย่างอื่น ถือว่าที่ประชุมได้คณะกรรมการพัฒนาเทศบาลตำบลห้วยนาง จำนวน 3 คน ประกอบด้วย
1. นายสาคร  เครือเอียด	สมาชิกสภาเทศบาล เขต 1
2. นายวรวุธ  ระเบียบดี	สมาชิกสภาเทศบาล เขต 1
3. นายสมศักดิ์  บัวเพชร	สมาชิกสภาเทศบาล เขต 2
ที่ประชุม	มีมติเห็นชอบให้สมาชิกสภาเทศบาล ทั้ง 3 คน เป็นคณะกรรมการพัฒนา
	เทศบาลตำบลห้วยนาง
4.3 ญัตติเรื่อง คัดเลือกสมาชิกสภาฯ เพื่อแต่งตั้งเป็นคณะกรรมการติดตามและประเมินผลแผนพัฒนาเทศบาลตำบลห้วยนาง
ประธานสภาเทศบาล	ขอเชิญ นายกเทศมนตรีตำบลห้วยนาง
(นายอรุณ  ธรรมเมธากุล)
นายกเทศมนตรีฯ	ตามระเบียบกระทรวงมหาดไทยว่าด้วยการจัดทำแผนพัฒนาขององค์กร
(นายชรินทร์  ชูแก้ว)	ปกครองส่วนท้องถิ่น พ.ศ. 2548 ข้อ 28 และข้อ 29 สรุปความได้
	ดังนี้
		“ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย สมาชิกสภาท้องถิ่นคัดเลือก จำนวน 3 คน โดยคณะกรรมการดังกล่าวให้มีวาระอยู่ในตำแหน่งคราวละ 2 ปี และอาจได้รับการคัดเลือกอีกได้”
		“คณะกรรมการติดตามและประเมินผลแผนพัฒนาท้องถิ่น” มีอำนาจหน้าที่ ดังนี้
(1) กำหนดแนวทาง วิธีการในการติดตามและประเมินผลแผนพัฒนา
(2) ดำเนินการติดตามและประเมินผลแผนพัฒนา
(3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่นประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกัน อย่างน้อยปีละ 1 ครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผยไม่น้อยกว่า 30 วัน
(4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร
			ดังนั้น เพื่อให้การดำเนินการเป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 จึงมีความจำเป็นต้องเสนอให้ที่ประชุมสภาเทศบาลตำบลห้วยนาง พิจารณาคัดเลือกสมาชิกสภาท้องถิ่น จำนวน 3 คน เพื่อทำหน้าที่เป็น “คณะกรรมการติดตามและประเมินผลแผนพัฒนาเทศบาลตำบลห้วยนาง” ต่อไป จึงได้นำเสนอญัตตินี้มาเพื่อให้สภาได้พิจารณา

ประธานสภาเทศบาล	เชิญ สมาชิกสภาเทศบาลฯ เสนอรายชื่อบุคคลเป็นคณะกรรมการติดตาม
(นายอรุณ  ธรรมเมธากุล)	และประเมินผลแผนพัฒนาเทศบาลตำบลห้วยนาง จำนวน 3 ท่าน
สมาชิกสภาเทศบาล เขต 2	เรียนท่านประธานสภาฯ กระผม นายสมศักดิ์  บัวเพชร สมาชิกสภา
(นายสมศักดิ์  บัวเพชร)	เทศบาล เขต 2 ขอเสนอ นายยุทธชัย  เมืองราช เป็น คณะกรรมการติดตามและประเมินผลแผนพัฒนาเทศบาลตำบลห้วยนาง
ประธานสภาเทศบาล	ขอผู้รับรอง จำนวน 2 ท่านครับ
(นายอรุณ  ธรรมเมธากุล)	ผู้รับรอง
1. นายวรวุธ  ระเบียบดี	สมาชิกสภาเทศบาล เขต 1
2. นายธวัชชัย  รัตนแก้ว	สมาชิกสภาเทศบาล เขต 2
สมาชิกสภาเทศบาล เขต 1	เรียนท่านประธานสภาฯ กระผม นายวิโรจน์  สายทองแท้ สมาชิก
(นายวิโรจน์  สายทองแท้)	สภาเทศบาล เขต 1 ขอเสนอ นายธรรมฤทธิ์  ด้วงดำ เป็น คณะกรรมการติดตามและประเมินผลแผนพัฒนาเทศบาลตำบลห้วยนาง
ประธานสภาเทศบาล	ขอผู้รับรอง จำนวน 2 ท่านครับ
(นายอรุณ  ธรรมเมธากุล)	ผู้รับรอง
1. นายยุทธชัย  เมืองราช	สมาชิกสภาเทศบาล เขต 2
3. นายสมศักดิ์  บัวเพชร	สมาชิกสภาเทศบาล เขต 2
สมาชิกสภาเทศบาล เขต 2	เรียนท่านประธานสภาฯ กระผม นายสิน  อาสนะ สมาชิกสภาเทศบาล
(นายสิน  อาสนะ)	เขต 2 ขอเสนอ นายธวัชชัย  รัตนแก้ว เป็น คณะกรรมการติดตามและประเมินผลแผนพัฒนาเทศบาลตำบลห้วยนาง
ประธานสภาเทศบาล	ขอผู้รับรอง จำนวน 2 ท่าน ครับ
(นายอรุณ  ธรรมเมธากุล)	1. นายสมยศ  ทองเกื้อ	สมาชิกสภาเทศบาล เขต 1
	2. นายธรรมฤทธิ์  ด้วงดำ	สมาชิกสภาเทศบาล เขต 2
ประธานสภาเทศบาล	สมาชิกสภาฯ ท่านใดจะเสนอเป็นอย่างอื่นหรือไม่
(นายอรุณ  ธรรมเมธากุล)	-เมื่อไม่มีสมาชิกสภาฯท่านใดเสนอเป็นอย่างอื่น ถือว่าที่ประชุมได้คณะกรรมการติดตามและประเมินผลแผนพัฒนาเทศบาลตำบลห้วยนาง จำนวน 3 คน ประกอบด้วย
	1.   นายยุทธชัย  เมืองราช	สมาชิกสภาเทศบาล เขต 2
2. นายธรรมฤทธิ์  ด้วงดำ	สมาชิกสภาเทศบาล เขต 2
3. นายธวัชชัย  รัตนแก้ว	สมาชิกสภาเทศบาล เขต 2
ที่ประชุม	มีมติเห็นชอบให้สมาชิกสภาเทศบาล ทั้ง 3 คน เป็นคณะกรรมการติดตาม
	และประเมินผลแผนพัฒนาเทศบาลตำบลห้วยนาง
ระเบียบวาระที่ 5	เรื่องอื่น ๆ
ประธานสภาเทศบาล	ขอเชิญสมาชิกสภาเทศบาลฯ ได้สอบถามในเรื่องอื่น ๆ ตามอำนาจหน้าที่
(นายอรุณ  ธรรมเมธากุล)	ของเทศบาล

สมาชิกสภาเทศบาล เขต 2	เรียนท่านประธานสภาฯ ที่เคารพ ท่านสมาชิกสภาฯ และฝ่ายบริหาร ฯ
(นายสมศักดิ์  บัวเพชร)	กระผม นายสมศักดิ์  บัวเพชร สมาชิกสภาเทศบาล เขต 2 เนื่องจากท่านนายก ฯ ได้แถลงนโยบายไปแล้ว อยากฝากให้ท่านนายกเทศมนตรีฯ ช่วยเข้าไปดูแล ในเรื่องของการปล่อยน้ำเสียลงในแม่น้ำของโรงงานศรีตรังฯ เนื่องจากชาวบ้านในบริเวณนั้นได้รับความเดือดร้อน และในเรื่องของการทำลายขยะ เนื่องจากชาวบ้าน หมู่ที่ 3, 6 ที่อยู่ใกล้หลุมขยะ จะได้รับผลกระทบในเรื่องของกลิ่นเหม็น ฝากท่านนายกฯ ช่วยดูแลในเรื่องนี้ด้วย
ประธานสภาเทศบาล	เชิญท่านนายกเทศมนตรีฯ
นายกเทศมนตรี	เรียนท่านประธานสภาฯ สมาชิกสภาทุกท่าน ต้องขอขอบคุณ ท่านสมศักดิ์  
(นายชรินทร์  ชูแก้ว)	บัวเพชร ที่ได้มองเห็นถึงปัญหา และเป็นนโยบายของผม ในเรื่องของงานประปา ตอนนี้ได้วางแผนงานไว้เกือบ 100% ตอนนี้กำลังหารือกับท่านกำนันฯ และผู้ที่เกี่ยวข้อง และจะรวบรวมปัญหาทั้งหมดว่ามีอะไรบ้าง และจะแก้ปัญหาให้กับพี่น้องประชาชน
· ในกระบวนการเรื่องขยะ จะมีการวางแผนจัดเก็บขยะ 2 รูปแบบ 
รูปแบบที่ 1 มีโรงแยกขยะ เตาเผารูปแบบพิเศษ
รูแบบที่ 2 วางแผนขยะระบบพลังงานในการขุดบ่อและวางท่อ เพื่อให้เป็นก๊าช และแก๊ส ในอนาคต และจะวางแผนแก้ปัญหาให้กับประชาชนโดยเร็ว  
ประธานสภาเทศบาล			มีสมาชิกท่านใดจะอภิปรายเรื่องอื่นๆ อีกหรือไม่
(นายอรุณ  ธรรมเมธากุล)
ที่ประชุม			ไม่มี
ประธานสภาเทศบาล			เมื่อไม่มีญัตติ ไม่มีกระทู้  สภาฯ หมดเรื่องที่จะพิจารณา
(นายอรุณ  ธรรมเมธากุล)	กระผมขอปิดการประชุมสภาสมัยสามัญ สมัยแรก ประจำปี พ.ศ.2556 ครับ
ปิดประชุม	เวลา  11.00 น.

	(ลงชื่อ).......................................ผู้จดบันทึกรายงานการประชุม	
	     (นางสาวจินตนา  ไกรนรา)   
                                                          เลขานุการสภาเทศบาล

(ลงชื่อ).........................................ผู้ตรวจรายงานการประชุม
                                                                (นายสิน  อาสนะ)
                                      กรรมการตรวจรายงานการประชุมสภาเทศบาลตำบลห้วยนาง

(ลงชื่อ).........................................ผู้ตรวจรายงานการประชุม
                                                            (นายวิโรจน์  สายทองแท้)
                                        กรรมการตรวจรายงานการประชุมสภาเทศบาลตำบลห้วยนาง

(ลงชื่อ).........................................ผู้ตรวจรายงานการประชุม
                    (นายสมศักดิ์  บัวเพชร)
                                        กรรมการตรวจรายงานการประชุมสภาเทศบาลตำบลห้วยนาง

(ลงชื่อ)......................................ผู้รับรองรายงานการประชุม
        (นายอรุณ  ธรรมเมธากุล)
 ประธานสภาเทศบาลตำบลห้วยนาง


		
   







